"Tuld ma tulin viskama maa peale." Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Head Uut Aastat!
Nagu tavaliselt toob saate teieni misjoniühendus One Way Mission.
Tere tulemast saatesse!
Täna jätkab Tapani Suonto eelmisel nädalal alustatud õpetust
"Valguse Issand."
Enne seda külastame Iisraelis One Way Missioni naistetööd.
One Way Mission Naistekodu Jeruusalemmas
Kui me Jeruusalemma jõudsime, võtsid vennad (õed) meid vastu
rõõmsa meelega. - Ap t 21:17
Aga tema vanem poeg oli väljal ja kui ta sealt tulles
jõudis maja lähedale, kuulis ta pilli ja tantsimist. - Luuka 15:25
Inimese Poeg on ju tulnud päästma kadunut. - Mt 18:11
Ja te otsite mind ja leiate minu, kui te nõuate mind
kõigest oma südamest. - Jeremija 29:13-14
Ja nad ütlesid üksteisele: "Kes küll veeretab meil kivi
hauakambri ukse eest ära?" - Markuse 16:3
Aga nooruk ütles neile: "Ärge kartke!
Te otsite ristilöödud Jeesust, Naatsaretlast.
Ta on üles äratatud, teda ei ole siin. - Mk 16:6
- Sirkka-Liisa Sivonen, naasid just Iisraelist,
tutvumisreisilt One Way Missioni naistekodusse Jeruusalemmas.
Kuidas seal oli?
- Käisin ruume kontrollimas. 1,5 aasta eest, kui alustasime,
tegelesin seal sisustamistööga ja nüüd nägin asjade arengut ja tööd.
Toon terviseid Toni'lt ja Donna'lt, kes on meie sealsed koostööpartnerid
ja hoolitsevad töö eest; samuti ka kodu elanikult Tanja'lt
ja tema kahelt lapselt.
Nad palusid tervitada ja tänada.
1,5 aastat on millegi ehitamiseks väga lühike aeg.
Minu meelest on vapustav, et pärast väga väikest algust
oleme pooleteise aasta jooksul aidanud araablastest emasid,
rasedaid, kelle perekond ütles, et kui sa lapse alles jätad,
hülgame me sind.
Kui nad otsustasid lapse alles jätta, hüljati nad nende perede,
kuid mitte meie poolt. Meil oli pakkuda see kodu ja koht.
Hetkel oli seal Venemaalt pärit naine kahe väikse lapsega,
üks neist 2-aastane ja teine mõnekuune.
Ta oli üsna hõivatud, nagu sa isegi emana tead,
käed-jalad tööd täis.
Oli tore, et seal oli noori tütarlapsi.
Misjonär Rachel Ameerikast aitas palju Toni't ja Donna't,
kuid aitas hoida ja toita ka tolle ema lapsi
ning näitas hoolt ja armastust. See toimib väga hästi.
Tegime seal igapäevast tööd, veetsime aega selle emaga
ja ta tegi meile enne lahkumist tänutäheks imehäid pannkooke.
- Sa ei olnud Jeruusalemmas üksi, sinuga koos oli Arja Auvinen.
Teil oli üks huvitav õppeprojekt, mille kaasa viisite.
- Meil oli kaasas küünlakojaprojekt, mis on mõne aasta Soomes tegutsenud.
Kui Toni seda nägi, võttis ta tuld, ja tahtis sama ka Iisraeli.
Meil oli steariin, parafiin ja vormid ning noored kohalikud tüdrukud
kes tahtsid innukalt õppida.
Jätsime selle seemne sinna ja vaatame, mida tulevik toob.
- Neil on seal palju vaba aega, nad võivad teha seda teraapiaks.
Oled juhtinud Soomes mõniteistkümmend aastat
One Way Missioni naistekodutööd ja kohanud erinevaid naisi.
Kui oled mitmel korral Iisraelis käinud ja kohanud seal naisi,
kas sealsed naised on erinevad või on nad kõikjal ühesugused?
- Sellest johtuvalt, et aitame kolmandas sektoris,
kus oma panuse annavad peamiselt vabatahtlikud,
on meie kodul eriline iseloom.
Mingil põhjusel on meile tulnud väga palju välismaalasi.
Teame, et Jeruusalem ja Iisrael on rahvaste paabel
ning seda on näha ka naistekodus. Selles mõttes pole midagi erinevat.
Naine on naine oma probleemidega. Kui teda lüüakse või on muid hädasid,
on tal samasugune valu südames.
Üks erinevus on seal see, et Issand on arvanud heaks
meid usaldada ja aitame nii araablasi kui juute.
Seetõttu on tööl veidi erinev maik.
Toni on tutvunud seal evangeelset kirjandust jagades
väga palju ka moslemitega, nii et see pole ei talle
ega tema naisele võõras. See on väga tore.
- Kust sealsed naised pärit on, kuidas nad meie kodu leiavad?
- Seal tegutsevate suuremate organisatsioonide kaudu.
Meie araabia pastori kaudu, ja hiljuti helistas keegi
ning rääkis ühest emast.
Oleme juba veidi tuntud ja üks vanem ema,
kelle tütar teda majanduslikult ära kasutab,
oli samuti turvakodust kuulnud ja oskas ise ühendust võtta.
- Aitäh tervituste eest.
Lõpetuseks - mille pärast peaksid meie vaatajad
One Way Jeruusalemma naistetöö puhul palvetama?
- Jõudu töötajaile ja õigeid inimesi, kellel on võime aidata,
kuna kolmanda sektori abitsoonis on piiratud vahendid.
Käisin seal ka poes, ning seal on sama kallis,
kui mitte meist veelgi kallim.
Paluge, et Jumal õnnistaks seda majanduslikult,
kuna seal maal tööd tehes on ühes käes võitlusrelvad
ja teise käega antakse leiba. See võtab energiat.
Et sealsed töötegijad võiksid töötada hingamisest.
Soovin südamest, et inimeste südamed avaneksid.
Võib-olla paljud ei tea meie sealsest naistekodust
ja paljud Soome inimesed armastavad Iisraeli-tööd.
Et nad kogeksid oma südames armastust ja soovi aidata.
Lõpetuseks tahaksin öelda, et kui naasin ja hommikul ärkasin,
ei mõistnud ma, kas olen Iisraelis või kus ma olen.
Siis märkasin, et olen kodus.
Kuid ärkasin mõttega, et neid on seal nii vähe
ja nad on nii ustavad.
Piibel oli ühest kohast lahti ja lugesin sealt:
Ära karda, sa pisike karjake, sest teie Isal on hea meel
anda teile kuningriik.
See tõi mulle naeratuse huulile. Tundus, nagu oleks Jumal naeratanud
ja öelnud, et sellega on kõik korras.
Sellised mõtted.
Nüüd kuuleme teise osa Tapani Suonto õpetusest
"Valguse Issand".
Jeesus Kristus ei öelnud, et on tulnud maailma selleks,
et saaksite kõik, millest unistate ja mida vajate
ning näeksite siis valgust.
Jeesus ütles, et on tulnud valguseks maailma,
et ükski, kes Temasse usub, ei jääks pimedusse.
Jeesus on valgus, millest meile piisab.
Ka siis, kui oleme kogenud suuri kaotusi ja pettumusi,
on Kristuse valgus nii võimas, et võib muuta kõik pimeduse.
Võid loobuda elus kõigest muust ning elada Kristuses
rikka ja võimsa elu.
Vajad vaid üht asja - pead uskuma vaid Kristusse Jeesusse
ja ootama Teda, et näeksid valgust,
mis särab Jeesusest Kristusest.
Ühed paluvad majanduslikku edu, head karjääri ja õnnelikku pereelu,
kuid teised loobuvad kõigest sellest
ning lähevad misjonipõllule suure pimeduse keskele,
et viia sinna Kristuse valgust.
Nad on näinud valgust ja see on vallanud nende südame
ning nad on mõistnud, et see on kõik, mida vaja.
See on vägev ime, mida Jumala koguduse keskel elame.
Sajad tuhanded inimesed elavad keset kohutavat ärevust ja pimedust
ning kuulutavad sõnumit Kristusest ja toovad sinna valgust,
kuna nad on näinud valgust ja see on muutnud nende elu.
Jeesus ei lubanud meile kõigile täiuslikult õnnelikku elu maa peal,
vaid Ta lubas olla sulle valguseks, kes valgustab sind
kõigis olukordades ja toob kestva lootuse.
Olin hiljuti Malawis, jäin seal kõhutõppe
ja mul oli palavik.
Hoolimata sellest ajasime asju, mis meil planeeritud oli.
Oli suureks õnnistuseks, kui Püha Vaim andis mulle
ühe kirjakoha: Suudan kõik temas, kes teeb mind tugevaks.
Oli võimas ronida kuumal päeval üles mööda mäekülge palavikus
ja kõvas kuumuses keset suurt lastehulka.
Kui valged tulevad, saadavad neid alati suured lastejõugud.
Imestasin, kuidas ma nii värske ja heas vormis olen.
Kui inimesed küsisid, kuidas jaksad, vastasin: väga hästi.
Suudan kõik Temas, kes teeb mind tugevaks.
Jumal on andnud meile eluks Sõna, milles on imeline vägi.
Sõna on mind mitu korda elus pimedusest ja olukordadest tõstnud.
Kuula, mida Püha Vaim sulle öelda tahab,
kui oled kitsikuses ja võitluses.
Sõnast paistab valgus, mis muudab pimeduse ühe hetkega.
Ta on andnud meile oma Sõna eluks.
Johannese evangeeliumi ütleb:
"Kui sa usuksid, näeksid sa Jumala kirkust."
"Usus me mõistame, et maailmad on valmistatud
Jumala sõna läbi, nii et nägematust on sündinud nähtav."
Usk on nägemine. Usk on elu valguses,
mis näitab meile vaimus ka nähtamatuid asju.
Kuningate raamatus öeldakse:
Ja Eliisa palvetas ning ütles: "Issand, tee ometi ta silmad lahti,
et ta näeks!" Ja Issand tegi poisi silmad lahti
ja too nägi, ja vaata, mägi oli täis tuliseid hobuseid
ja vankreid ümber Eliisa.
Prohvet palvetas: "Lase tal näha!"
ja ta nägi väehulki.
Valgus kaotas hetkega sulase südamest kõik hirmu, pimeduse ja segaduse.
kui Jumal näitas oma reaalsust.
Mida rohkem näed asju vaimu silmadega,
seda sügavam on sinus rahu, isegi keset võitlusi.
Nii võib inimene kasvada.
Tõde vabastab meid kõigiti, kui näeme reaalsust õiges valguses,
nii nagu Püha Vaim seda erinevates olukordades näeb
ja see vabastab meie hinged.
Seepärast peame hoidma kõigis eluolukordades pilgu Jeesusel
ja kuulama Teda ning laskma Pühal Vaimul
avada oma silmad nägema, kus me oleme ja mis on reaalsus.
Selles aitab sind eriliselt Jumala Sõna.
Kord hakkas Jeesus jüngritele rääkima tulevastest kannatustest
ja Peetrus vaidles vastu.
Jeesus ütles väga jõulised sõnad:
"Tagane vastupanija! Sa oled mulle kiusatuseks,
sest sa ei mõtle Jumala, vaid inimeste viisil."
Mis oleks juhtunud, kui Jeesus oleks hakanud mõtlema
sellele, mis on kasulik inimestele, mitte sellele, mis kuulub Jumalale?
Kui Ta oleks hakanud enda ja oma vajaduste peale mõtlema,
poleks me kunagi näinud Kristusest säravat valgust.
Ta otsis vaid Jumala riiki ja selle heaolu
ega teinud kunagi ühtki kompromissi, sest Ta oli maailma valgus.
Sinagi võid särada Tema valgust meie pimedas maailmas.
Kuid sinagi pead otsima vaid jumalariiki ja selle heaolu.
Siis näed valgust ja saad seda teistele viia.
Kord nägi Kristusest säravat valgust üks lootusetu mees
nimega Martin Luther.
See pimestas teda nii, et tal oli hiljem vaid üks soov:
et see valgus valgustaks kogu tolleaegset Euroopat.
Üks väike inimene, kes oli äsja suures kitsikuses,
murtud ja nõrgana, tõusis äkitselt kogu Rooma kiriku vastu
ja raputas poolt maailma.
Teda püüti peatada ja tappa, kuid ta oli oma võitluses vankumatu.
Mis andis Martin Lutherile nii suure väe?
Ta oli näinud valgust ja temagi oli öelnud elus kordi:
Tagane minust saatan! Sa ei mõtle Jumala,
vaid inimeste viisil.
Martin Luther ei otsinud enda oma, vaid jumalariigi heaolu
vaatamata hinnale ja ta sai olla valguseks miljonitele.
Sinagi võid olla valguseks pimedale maailmale,
aga see eeldab midagi - meiegi peame otsima vaid jumalariiki
ja selle heaolu.
Meiegi peame uskuma, et Jeesus tuli valguseks maailma.
ja sellest valgusest piisab.
Vahel peame meiegi ütlema: Tagane minust saatan!
Sa ei otsi Jumala, vaid inimeste oma.
Peame endale selgeks tegema, mida otsime ja kellele elame.
Siis näeme ka Tema valgust.
Jeesus ütles:
"Õndsad olete teie, kui inimesed teid vihkavad
ja kui nad teid endi keskelt välja lükkavad ja teid häbistavad
ja teie nime põlu alla panevad Inimese Poja pärast!
Olge rõõmsad sel päeval ja hüpake, sest vaata, teie palk on suur taevas!
Just samal kombel tegid nende isad prohvetitele.
"Aga kui see kõik hakkab sündima, siis tõstke oma pea ja vaadake üles,
sest teie lunastus läheneb!"
Maailm liigub päev-päevalt aina suurema kaose suunas.
Võiks öelda, et Püha Vaim hoiatab selgelt raskete aegade eest.
Tulevad ajad, kui peame ehk paljust loobuma.
Paljud varem tähtsad olnud asjad võidakse meilt ära võtta.
Kui need ajad saabuvad, pea meeles,
et Jeesus Kristus on tulnud valguseks maailma.
Tema ise on ülirohke elu.
Ta annab vaid seda, mis Ta ise on.
Kui maailma heaolu variseb kokku ja paljud nutavad ning hädaldavad,
vajatakse meid, kes oleme leidnud tõelise valguse.
Peame rääkima siis maailmale, et Jeesus Kristus on üles tõusnud
ja Tema süütab valguse.
Sealt, kuhu Tema toob valguse, kaob pimedus.
Väikegi inimene on võimeline suurteks ususammudeks,
kui ta käib valguses.
Sa isegi ei märka Jumala tahtes edasi minnes, et sul on usku.
Paljud sammud näivad loomulikuna,
kuna su silmad näevad enamat, kui vaid inimlikku maailma.
Me ei vaja suurt usku. Vajame suurt Jeesust Kristust.
Ja seda, et vaataksime Temale.
Kui näed Teda kõige pimeduse keskel,
on ka lihtne Temale loota.
Kui Mooses asus Iisraeli juhtima, ei näinud ta enda ees kõrbe
kõigi selle suurte ohtudega.
Ta nägi tõotatud maa õnnistusi ja Jumala ligiolu hiilgust.
Iisraeli rahvas nägi vaid puudust ja kõrbe
ning tahtis naasta Egiptusse.
Iisrael hakkas mässama, kuna nägi vaid pimedust;
nad olid pööranud pilgu pimedusse, kuid Moosese kohta öeldakse:
"Usus jättis ta maha Egiptuse, kartmata kuninga raevu,
sest otsekui nähes nähtamatut, püsis ta vaprana."
Moosesel oli valgus.
Ta nägi rohkem kui konkreetset; ta nägi vaimureaalsust.
Tänapäeva tsiviliseeritud kaasaegne inimene
mõtleb EL'i tuleviku peale.
Kas tead, millest mina mõtlen?
Kui Jeesuse tulek viibib ja kõik läheb hästi,
on mul ehk kümme aastat aega levitada siia pimedasse maailma
Kristuse valgust.
Seejärel lahkun mina ja me kõik siit ajast igavikku.
Ma ei usu Euroopa Liitu ja selle suurde tulevikku.
Usun kuningriiki, mille Issand on Jeesus Kristus.
Ja seda ma ehitan ja sinna olen teel,
mitte suurde EL'i tulevikku.
Kellel on täna valgus süüdatud?
Kes näeb tõde ja kes elab illusioonides?
See sõltub meie usust.
Inimesed elavad tänagi maa peal väga erinevates reaalsustes.
Meie kõigi reaalsust vormib meid valgustav valgus.
See valgus võib olla pimedus, kuid see võib olla ka
sügavale tõtte ulatuv valgus.
Kui meid juhib Kristuse palgest särav valgus,
ei juhi see meid eksitusse, illusioonidesse ja soovidesse,
mis kunagi ei realiseeru, vaid tõtte ja igavesse ellu.
Mis siis EL'ist saab?
Võin teile öelda, et neil läheb halvasti.
Kõik maailma kuningriigid kõiguvad ja kukuvad lõpuks kokku,
kuid Jumala kuningriik ei kõigu ja sellesse me usume.
Jeesus Kristus seisab viimasena maa peal
ja Tema on valguse Issand.
Valgus võidab kord lõplikult võitluse pimedusega.
Seepärast usumegi Jeesusesse Kristusesse.
Aamen.
Nii lõppes tänane saade.
Aitäh vaatamast!
Õnnistatud nädala jätku!
Loodetavasti kohtume järgmisel esmaspäeval!
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui käesolev saade sind puudutas,
palun teata meile sellest e-postiaadressil -
toimisto@onewaymission.fi
Saadet toetasid Stenroos Oy ja Häkkinen Oy
Tõlge: Monika Jaaguri
toimisto@onewaymission.fi